Sigida 19 Denbaw ni matɔrɔniw ka kunnafoniw
Ladoncogo kɛrɛnkɛrɛnnen ka ɲɛsin den dɔgɔmanniw ni den sebaliw ma
Nka bi den sebaliw (minnu tɛ kilogaramu 2,5 bɔ), ladoncogo kɛrɛnkɛrɛnnen wɛrɛ bɛ yen aw bɛ se ka min kɛ. Ni aw bɛ se, aw bɛ taa ni a ye dɔgɔtɔrɔso la. O denw suguya bɛ bila funteni na wɛri kɔnɔ dɔgɔtɔrɔso la.
A fɔra ko ladoncogo wɛrɛ bɛ yen min bɛ wele ko kanguru ka den ladoncogo. O bɛ kɛ denw na bana tɛ den minnu na. Olu baw bɛ se ka u ladon nin cogo la:
- Aw bɛ den lankolon to ka a da aw disi kan. (A ka fisa ka duloki don min labilalen don).
- Aw bɛ sin di a ma ni a nege ye a minɛ nka a ka fisa aw ka a di a ma lɛri 2 o lɛri 2.
- Ni aw bɛ aw da, aw bɛ a kɛ cogo bɛɛ la den tilennen ka to.
- Aw bɛ den ɲɛ ni a kɔ ko don o don.
- Aw bɛ aw jija den ka to funteni na.
Ni nɛnɛ bɛ, aw bɛ fini wɛrɛw fara den ka fini kan, ka a kungolo datugu.
- Ni aw bɛ taa aw ko walima ni aw bɛ aw lafiɲɛ, aw bɛ a ɲini den fa walima duden wɛrɛ fɛ a ka kanguru ka den ladoncogo kɛ den na.
- Aw bɛ to ka taa ni den ye dɔgɔtɔrɔso la. Aw bɛ aw jija ka den ka boloci bɛɛ dafa. (Aw ye gafe ɲɛ Boloci lajɛ).
- Aw bɛ joliseginfuraw ni witamini di den ma kɛrɛnkɛrɛnnenya la witamini D. (Aw ye gafe ɲɛ Nɛgɛ ni a dugumafɛ).
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn dyu_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn